Komission asetus (EY) N:o 534/1999, annettu 11 päivänä maaliskuuta 1999, oliivintuotannon laadunparantamistoimien rahoituksen enimmäismäärästä tuotantokaudeksi 1999/2000



Virallinen lehti nro L 063 , 12/03/1999 s. 0028 - 0029



KOMISSION ASETUS (EY) N:o 534/1999, annettu 11 päivänä maaliskuuta 1999, oliivintuotannon laadunparantamistoimien rahoituksen enimmäismäärästä tuotantokaudeksi 1999/2000 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1), sellaisena kuin se on viimeksi muutettuna asetuksella (EY) N:o 1638/98 (2), ottaa huomioon oliiviöljytuotannon laadun parantamiseen tähtäävistä toimenpiteistä 10 päivänä maaliskuuta 1999 annetun komission asetuksen (EY) N:o 528/1999 (3) ja erityisesti sen 3 artiklan 2 kohdan, sekä katsoo, että komission asetuksen (EY) N:o 528/1999 3 artiklan 2 kohdan mukaisesti olisi määriteltävä oliiviöljytuotannon laadunparantamistoimien rahoituksen enimmäismäärät kullakin 12 kuukauden pituisella tuotantojaksolla ja kyseisten toimien ympäristövaikutukset kussakin tuottajajäsenvaltiossa, asetuksen (EY) N:o 528/1999 ensimmäiseksi soveltamisvuodeksi ja sen voimaantulopäivä huomioon ottaen on tarpeen säätää lisäajasta tuotantokautta 1999/2000 koskevan ohjelman laatimista varten, oliiviöljyn arvioidun tuotannon sekä ennakolta maksettavan tuotantoa koskevan yksikkötuen määrän vahvistamisesta markkinointivuodeksi 1997/1998 30 päivänä syyskuuta 1998 annetussa komission asetuksessa (EY) N:o 2095/98 (4) vahvistetaan arvioiduksi tuotannoksi 2 290 600 tonnia; tästä tuotannosta Espanjan osuus on 1 157 000 tonnia, Kreikan osuus 422 000 tonnia, Italian 670 000 tonnia, Portugalin 39 000 tonnia ja Ranskan 2 600 tonnia; kyseisenä oliiviöljyn markkinointivuonna tuotantotuesta pidätetty määrä on perustana 1 päivänä toukokuuta 1999 alkavalla tuotantokaudella toteutettavien laadunparantamistoimien rahoitukselle, toimien vähimmäiskustannukset ovat melko kiinteät; kokonaisrahoituksen enimmäismäärä saattaa joissakin jäsenvaltioissa osoittautua riittämättömäksi; näitä tapauksia varten olisi tästä syystä määriteltävä sopivat rajat, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 528/1999 3 artiklan 2 kohdan ensimmäisessä alakohdassa tarkoitettujen toimien rahoituksen enimmäismäärät ovat 1 päivästä toukokuuta 1999 30 päivään huhtikuuta 2000 kestävällä tuotantokaudella seuraavat: >TAULUKON PAIKKA> 2 artikla Poiketen siitä, mitä asetuksen (EY) N:o 528/1999 2 artiklan 1 kohdassa säädetään, tuotantokautta 1999/2000 koskevan ohjelman laatimiselle asetettu määräaika on 30 päivä huhtikuuta 1999. 3 artikla Poiketen siitä, mitä asetuksen (EY) N:o 528/1999 3 artiklan 3 kohdassa säädetään, ne jäsenvaltiot, joissa 1 artiklassa säädetty rahoituksen enimmäismäärä on enintään 100 000 euroa, voivat myöntää täydentävää kansallista rahoitusta enintään 250 000 euroa. 4 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä maaliskuuta 1999. Komission puolesta Franz FISCHLER Komission jäsen (1) EYVL 172, 30.9.1966, s. 3025/66 (2) EYVL L 210, 28.7.1998, s. 32 (3) EYVL L 62, 11.3.1999, s. 8 (4) EYVL L 266, 1.10.1998, s. 62